Document ID: 31993R3666

KOMISSION ASETUS (EY) N:o 3666/93,
annettu 15 päivänä joulukuuta 1993,
asetuksen N:o 27 ja asetusten (ETY) N:o 1629/69, (ETY) N:o 4260/88, (ETY) N:o 4261/88 ja (ETY) N:o 2367/90 muuttamisesta Euroopan talousalueesta tehdyssä sopimuksessa vahvistettujen kilpailusääntöjen täytäntöönpanemiseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon 6 päivänä helmikuuta 1962 annetun perustamissopimuksen 85 ja 86 artiklan ensimmäisen täytäntöönpanoasetuksen, neuvoston asetuksen N:o 17 (), sellaisena kuin se on viimeksi muutettuna Espanjan ja Portugalin liittymisasiakirjalla, ja erityisesti sen 24 artiklan,
ottaa huomioon kilpailusääntöjen soveltamisesta rautatie-, maantie- ja sisävesiliikenteeseen 19 päivänä heinäkuuta 1968 annetun neuvoston asetuksen (ETY) N:o 1017/68 (), sellaisena kuin se on viimeksi muutettuna Kreikan liittymisasiakirjalla, ja erityisesti sen 29 artiklan,
ottaa huomioon perustamissopimuksen 85 ja 86 artiklan yksityiskohtaisesta soveltamisesta meriliikenteeseen 22 päivänä joulukuuta 1986 annetun neuvoston asetuksen (ETY) N:o 4056/86 () ja erityisesti sen 26 artiklan,
ottaa huomioon menettelystä sovellettaessa kilpailusääntöjä lentoliikenteen alalla toimiviin yrityksiin 14 päivänä joulukuuta 1987 annetun neuvoston asetuksen (ETY) N:o 3975/87 (), sellaisena kuin se on viimeksi muutettuna asetuksella (ETY) N:o 2410/92 (), ja erityisesti sen 19 artiklan,
ottaa huomioon yrityskeskittymien valvonnasta 21 päivänä joulukuuta 1989 annetun neuvoston asetuksen (ETY) N:o 4064/89 () ja erityisesti sen 23 artiklan,
on kuullut liikenteen alan kilpailunrajoituksia ja määräävää markkina-asemaa käsittelevää neuvoa-antavaa komiteaa, meriliikenteen alan kilpailunrajoituksia ja määräävää markkina-asemaa käsittelevää neuvoa-antavaa komiteaa, lentoliikenteen alan kilpailunrajoituksia ja määräävää markkina-asemaa käsittelevää neuvoa-antavaa komiteaa ja keskittymiä käsittelevää neuvoa-antavaa komiteaa,
sekä katsoo, että
asetuksen N:o 17 sekä asetusten (ETY) N:o 1017/68, (ETY) N:o 4056/86, (ETY) N:o 3975/87 ja (ETY) N:o 4064/89 mukaan komissiolla on oikeus antaa hakemusten, ilmoitusten ja valitusten muotoa, sisältöä ja muita yksityiskohtia koskevia soveltamissäännöksiä, ja komissio on käyttänyt tätä oikeutta antaessaan asetuksen N:o 27 (), sellaisena kuin se on viimeksi muutettuna asetuksella (ETY) N:o 2526/85 (), ja asetukset (ETY) N:o 1629/69 (), (ETY) N:o 4260/88 (), (ETY) N:o 4261/88 () ja (ETY) N:o 2367/90 (),
Euroopan talousalueesta tehdyn sopimuksen tullessa voimaan ja mainitun sopimuksen tarkistamista koskevan pöytäkirjan mukaisesti komissio vastaa kyseisessä sopimuksessa vahvistettujen kilpailusääntöjen täytäntöönpanosta,
Euroopan talousalueesta tehdyn sopimuksen pöytäkirjassa N:o 21 määrätään, että yhteisö antaa tarvittaessa säännökset kyseisen sopimuksen 1 artiklan 2 kohdan e alakohdassa sekä 53 P60 artiklassa tarkoitettujen periaatteiden täytäntöönpanemiseksi, ja
jotta komissio voisi asianmukaisella tavalla suorittaa sille Euroopan talousalueesta tehdyn sopimuksen nojalla kuuluvat velvoitteet, on tarpeen muuttaa hakemusten, ilmoitusten ja valitusten muotoa, sisältöä ja muita yksityiskohtia koskevia säännöksiä niiden käsittelyn yksinkertaistamiseksi ja nopeuttamiseksi kaikkien osapuolten edun mukaisesti,
ON ANTANUT TÄMÄN ASETUKSEN:
1 artikla
Muutetaan asetus N:o 27 seuraavasti.
1) Korvataan 2 artiklan 1 kohta seuraavasti:
"1. Hakemus ja ilmoitus on toimitettava komissiolle viitenätoista kappaleena."
2) Lisätään 2 artiklaan 4 kohta seuraavasti:
"4. Euroopan talousalueesta tehdyn sopimuksen 53 ja 54 artiklan mukaisesti tehtävät hakemukset ja ilmoitukset voidaan laatia myös jollakin EFTAn jäsenvaltioiden virallisista kielistä tai EFTAn valvontaviranomaisen työkielellä."
3) Korvataan 4 artiklan 1 kohdassa tarkoitettu liite tämän asetuksen lisäyksellä 1.
4) Korvataan C lomake tämän asetuksen lisäyksellä 1a.
2 artikla
Muutetaan asetus (ETY) N:o 1629/69 seuraavasti.
1) Korvataan 3 artiklan 5 kohta seuraavasti:
"5. Hakemus ja ilmoitus sekä niiden liitteet on toimitettava komissiolle viitenätoista kappaleena."
2) Lisätään 3 a artikla seuraavasti:
"3 a artikla
Euroopan talousalueesta tehdyn sopimuksen 53 ja 54 artiklan mukaisesti tehtävät, 1 artiklan 1 kohdassa sekä 3 artiklan 1 ja 2 kohdassa tarkoitetut valitukset, hakemukset ja ilmoitukset voidaan laatia myös jollakin EFTAn jäsenvaltioiden virallisista kielistä tai EFTAn valvontaviranomaisen työkielellä."
3) Korvataan 1 artiklan 1 kohdassa, 3 artiklan 1 kohdassa ja 3 artiklan 2 kohdassa tarkoitettu liite tämän asetuksen lisäyksellä 2.
3 artikla
Muutetaan asetus (ETY) N:o 4260/88 seuraavasti:
1) Korvataan 4 artiklan 4 kohta seuraavasti:
"4. Hakemus ja sen liitteet on toimitettava komissiolle viitenätoista kappaleena."
2) Lisätään 4 a artikla seuraavasti:
"4 a artikla
Euroopan talousalueesta tehdyn sopimuksen 53 ja 54 artiklan mukaisesti tehtävät, 1 artiklan 3 kohdassa, 2 artiklan 1 kohdassa ja 4 artiklan 6 kohdassa tarkoitetut ilmoitukset, valitukset ja hakemukset voidaan laatia myös jollakin EFTAn jäsenvaltioiden virallisista kielistä tai EFTAn valvontaviranomaisen työkielellä."
3) Korvataan 4 artiklan 1 kohdassa tarkoitettu liite tämän asetuksen lisäyksellä 3.
4 artikla
Muutetaan asetus (ETY) N:o 4261/88 seuraavasti.
1) Korvataan 3 artiklan 4 kohta seuraavasti:
"4. Hakemus ja sen liitteet on toimitettava komissiolle viitenätoista kappaleena."
2) Lisätään 3 a artikla seuraavasti:
"3 a artikla
Euroopan talousalueesta tehdyn sopimuksen 53 ja 54 artiklan mukaisesti tehtävät, 1 artiklan 1 kohdassa ja 3 artiklan 6 kohdassa tarkoitetut valitukset ja hakemukset voidaan laatia myös jollakin EFTAn jäsenvaltioiden virallisista kielistä tai EFTAn valvontaviranomaisen työkielellä."
3) Korvataan 3 artiklan 1 kohdassa tarkoitettu liite tämän asetuksen lisäyksellä 4.
5 artikla
Muutetaan asetus (ETY) N:o 2367/90 seuraavasti.
1) Korvataan 2 artiklan 2 kohta seuraavasti:
"2. Ilmoitus on toimitettava komissiolle CO-lomakkeessa annettuun osoitteeseen kahtenakymmenenäyhtenä kappaleena; sen liitteet on toimitettava kuutenatoista kappaleena."
2) Lisätään 2 artiklaan 5 kohta seuraavasti:
"5. Euroopan talousalueesta tehdyn sopimuksen 57 artiklan mukaisesti tehtävät ilmoitukset voidaan laatia myös jollakin EFTAn jäsenvaltioiden virallisista kielistä tai EFTAn valvontaviranomaisen työkielellä. Jos ilmoituksessa käytettävä kieli ei ole yhteisön virallinen kieli, ilmoituksen tekevän osapuolen on liitettävä kaikkiin asiakirjoihin myös käännös jollakin yhteisön virallisella kielellä. Komissio käyttää tämän jälkeen käännöksen kieltä menettelykielenä ilmoituksen tehneen osapuolen kanssa."
3) Korvataan 2 artiklan 1 kohdassa tarkoitettu liite tämän asetuksen lisäyksellä 5.
6 artikla
Tämä asetus tulee voimaan Euroopan talousalueesta tehdyn sopimuksen voimaantulopäivänä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 1993.

Labels: 12
13
4
5